**ТЭМА 5. АЗІЯ Ў СЯРЭДНЯВЕЧЧЫ І НОВЫ ЧАС**

1.Сацыяльная-эканамічная геаграфія Азіі ў сярэднявечча і Новы час.

2. Палітычная карта Заходняй і Цэнтральнай Азіі ў сярэднявеччы і новы час.

3. Палітычная карта Усходняй Азіі ў сярэднявеччы і новы час.

**Літаратура**

Историческая география СССР/ В. Дробижев, И. Ковальченко, А. Муравьёв. – М., 1973.

Максаковский, В.П. Историческая география мира/ В.П. Максаковский. - М., 1997.

Народонаселение мира: справочник: под ред. Б. Ц. Урланиса. - М., 1984.

Народонаселение: прошлое, настоящее, будущее. - М., 1987.

Народы мира. Историко-этнографический справочник. - М., 1988.

**1.Сацыяльная-эканамічная геаграфія Азіі ў сярэднявечча і Новы час.** Сацыяльная геаграфія. У перыд сярэднявечча і новага часу на этнічнай карце Азіі ў адбываюцца вялізарныя змены, звязаныя з міграцыямі гунаў, жужаняў, чжурчжэняў, сельджукаў, манголаў, манчжураў і інш. Шчыльнасць насельніцтва ў азіяцкім рэгіёне была надзвычай неаднароднай. Найбольш заселенымі былі раёны ўздоўж рэк Хуанхэ, Янцзы, Меконг, Інд, Ганг, Цігр і Еўфрат. Тут жа існавалі і значныя гарады. Развіццё сельскай гаспадаркі краін Азіі. Сістэма земляробства і землекарыстання. Асаблівасці размяшчэння рамеснай вытворчасці на тэрыторыі Азіі. Гандаль. Асноўныя гандлёвыя шляхі. Транспарт і шляхі зносін.

У позняй антычнасці на тэрыторыі Пярэдняй і Цэнтральнай Азіі стала распаўсюджвацца *хрысціянства ў нестарыянскай форме*. У такім выглядзе яно дабралося да Індыі і Кітая. На тэрыторыі Ірана да 7 ст. пануючай рэлігіяй быў *зараастрызм*, аднак пасля арабскага заваявання на тэрыторыі Блізкага Ўсходу і Влікага Ірана трывала ўмацаваўся *іслам*. У Індыі будызм быў выцеснены *індуізмам*, а ў высокім сярэднявеччы яго пазіцыі на Поўначы і ў цэнтральнай Індыі пацясніў іслам. Іслам пранік і ў Паўднёва-Ўсходнюю Азію, у прыватнасці ў Інданэзію. У краінах Індакітаю і Манголіі замацаваўся *будызм*, які распаўсюдзіся і ва Ўсходняй Азіі, дзе ён пацясніў традыцыйныя рэлігіі – *канфуцыянства* і *даасізм* у Кітаі і *сінтаізм* у Японіі. У цюркскіх народаў доўгі час панаваў мясцовы варыянт язычніцтва – *тэнгрыянства*, якое паступова выцяснялася ісламам. На тэрыторыі Паўночнай Азіі доўгі час панаваў *шаманізм*, аднак па меры далучэння гэтай тэрыторыі да расійскай дзяржавы, тут стала распаўсюджвацца хрысціянства ў праваслаўным варыянце. .

**2. Палітычная карта Заходняй і Цэнтральнай Азіі ў сярэднявеччы і новы час.** У раннім сярэднявеччы на Аравійскім паўвостраве пачаўся працэс станаўлення *Арабскага халіфату*. У розных формах (*Дамаскі халіфат Амейядаў* (661-750 гг.), *Багдадскі халіфат Абасідаў* (750-1258 гг.) гэтае дзяржаўнае ўтварэнне праіснавала з 632 па 1258 гг. і было знішчана з мангольскім заваяваннем. Цэнтрабежныя тэндэнцыі ў халіфаце прывялі да стварэння *Кардоўскага халіфата* (Аль-Андалус) на Пірэнейскім паўвостраве (755-1031 гг. (да 929 г. – эмірат), *эмірата Ідрысідаў* (785-985 гг.), *эмірат Аглабідаў* (800-909 гг.), *эмірата Тулунідаў* (868-905 гг.), *Каірскага халіфата Фацімідаў* (909-1169 гг.), *эмірата Хаманідаў* (929-1003 гг.), *эмірата Іхшыдаў* (935-969 гг.), *дзяржаў Альмаравідаў і Аглабідаў*.

На тэрыторыі Ірана ў раннесярэдневяковы перыяд існавала магутная *дзяржава Сасанідаў* (224-652 гг.), якая знікла ў выніку арабскага заваяванне. Вялікая зменлівасць характэрна для цюркскага свету, чыя гісторыя цесна звязана з суседнімі народамі, перш за ўсё з персамі і арабамі. Аднымі з першых цюркскіх дзяржаў можна лічыць *Гунскі і Аварскі каганаты*, створаныя ў Еўропе. У сярэдзіне 6 ст. на абшарах Цэнтральнай Азіі паўстала яшчэ адна цюркская дзяржава - *Цюркскі каганат* (552-603 гг.). У выніку яго распада ўтварыліся *Заходні* (603-704 гг.) і *Ўсходні Цюркскі каганаты* (602-630 гг.). У наступным гэтыя дзяржаўныя ўтварэнні таксама распадаліся і на іх базе сфарміраваліся *Уйгурскія каганаты*, *Кыргызскі каганат* (840-924 гг.), *Караханідскі каганат, Кімакскі каганат*. На тэрыторыі Заходняга Цюркскага каганата аформіліся *Хазарскі, Цюргешскі, Карлукскі каганаты, Агузская дзяржава* і інш.

У высокім і познім сярэднявеччы палітычная карта Ірана і Сярэдняй Азіі выглядала вельмі старката. Сярод асноўных дзяржаў можна выдзеліць дзяржавы *Тахірыдаў* (821-873 гг.), *Сафарыдаў* (873-900 гг.), *Буідаў* і *Зіярыдаў*, *Саманідаў* (819-999 гг.), *Газневідаў* (977-1186 гг.), *Гурыдаў* (879-1215 гг.). Вялікую ролю ў гісторыі Пярэдняй Азіі адыграла *дзяржава Вялікіх Сяльджукаў*, у выніку распаду якой пазней утварыліся *Іракскі, Керманскі, Сірыйскі, Румскі (Канійскі) султанаты*. Да мангольскага нашэсця ключавую ролю ў Сярэдняй Азіі адыгрывала *дзяржава Харэзмшахаў*.

Мангольскія заваяванні прывялі да істотных зменаў на палітычнай карце Пярэдняй і Цэнтральнай Азіі. У выніку распаду Мангольскай імперыі утварыліся *дзяржава Хулагуідаў* (ільханаў) у Іране, *імперыя Юань* у Кітаі, *Залатая Арда* і *Чагатайскі ўлус* у Цэнтральнай Азіі. Распад апошняй прывёў да фарміравання *дзяржава Цімурыдаў*, а аслабленне ільханаў прывяло захопу Ірана цюркскімі плямёнамі *Кара* і *Ак Каюнлу*.

У Заходняй Азіі з 14 ст. ключавую ролю стала адыгрываць *Асманская імперыя* (Порта), якая заваявала вялізныя тэрыторыі ў Паўднёва-Ўсходняй Еўропе, і на Блізкім Усходзе. У гэтым рэгіёне асманы дамініравалі практычна і ўвесь наступны новы час. У Іране узмацнілася дзяржава *Сефевідаў*. Іран пры Каджарах. У Сярэдняй Азіі у выніку распаду Залатой Арды ў 15 ст. утварыўся шэраг цюркскіх дзяржаў сярод які былі: *Вялікая Арда, Нагайская Арда, Крымскае, Казанскае, Астраханскае, Сібірскае, Казахскае ханствы*. Усе яны паступова былі захоплены Расійскай дзяржавай.

**3. Палітычная карта Усходняй Азіі ў сярэднявеччы і новы час.** Не менш зменлівай выглядала палітычная карта Ўсходняй Азіі ў сярэднявеччы і новы час. У перыяд Траецарствія на тэрыторі Кітая ўзніклі дзяржавы *Вэй, Шу, У*. У 4-6 ст. Кітай неаднаразова падвяргаўся нашэсцям з боку варвараў. У 6 ст. на тэрыторыі Кітая сфарміравалася *дзяржава Суй* (581-618 гг.), пазней на змену ёй прыйшла *імперыя Тан*. Варварскія нашэсці і барацьба з імі прывяла да фарміравання на тэрыторыі Кітая перыядычна змяняючы дзяржаў такіх як *імперыя Сун, Заходняя Ся* тангутаў*, дзяржава Ляо* кіданяў*, імперыя Цзінь* чжурчжэняў, *дзяржава Юань* манголаў*, дзяржава Мін, імперыя Цын* манчжураў*.*

У раннефеадальны перыяд на тэрыторыі Карэі існавалі дзяржавы *Кагуро, Пэкчэ, Сіла*. Пазней значная частка паўвострава была аб’яднана дзяржавай *Аб’яднанае Сіла*. У 9-10 ст. у карэі быў перыяд “трох позніх карэйскіх дзяржаў” да якіх адносяць *Сіла, Хупэкчэ, Тхэбона.* У высокім сярэднявеччы значных поспехаў дасгнула дзяржава *Каро*. Мангольскае заваяванне аслабіла пазіцыі гэтай дзяржавы і з 14 ст. на змену Каро прыходзіць дзяржава *Вялікі Часон*. На пачатку 20 ст. была спроба стварэння *Карэйскай імперыі*.

Значнай сваеасаблівасцю адрозніваецца сярэдневяковая гісторыя Індыі. У 4-7 ст. у паўночнай і ўсходняй Індыі існавала д*зяржава Гуптаў,* якая парушыла манаполію *Кушанскага царства*. У паўднёвай Індыі ў другой палове І тыс. існавалі дзяржавы *Чалук’я, Чэра, Чола, Палава, Пандыя*. Мусульманскае заваяванне паўночнай і цэнтральнай Індыі прывяло да стварэння *Дэлійскага султанату*. Пазней у гэтым рэгіёне аформілася *Імперыя Вялікіх Маголаў*. У паўднёвай Індыі існавалі *Вірджаянагар, Імперыя маратхаў*. У новы час пачынаецца еўрапейская каланізацыя Індыі.

Сярод сярэдневяковых дзяржаў Інданезійскага архіпелага варта назваць *Тарума, Шрывіджайя, Калінга, Матарам*, *Маджапахіт*. З пранікненнем у рэгіён еўрапейцаў у Паўднёва-Ўсходняй Азіі пачынаецца станаўленне каланіяльнай сістэмы.